ນັກຖີບລົດຖີບ ​ຊາວ​ອີ​ຕາ​ລີ ໄດ້ຊະນະເລີດ ການແຂ່ງຂັນ Tour de France (ວີດີໂອ)
Vincenzo Nibali ​ເປັນ​ຊາວ​ອີ​ຕາ​ລີ​ຄົນ​ທຳ​ອິດ ທີ່​ໄດ້​ຄອງ​ຕຳແໜ່​ງຊະນະເລີດ Tour de France ​ໃນ​ຮອບ 16 ປີ​​ ແລະ​ເປັນ​ພຽງຄົນທີ 6 ​ທີ່​ໄດ້​ຮັບ​ໄຊຊະນະ ​ໃນການ​ແຂ່ງ​ຂັນ​ Grand Tour 3 ຄັ້ງ.
ນັກຖີບລົດຖີບຊາວອີຕາລີ ໄດ້ເປັນຜູ້ຊະນະຂອງການແຂ່ງຂັນ ຂີ່ລົດຖີບ  ຂອງປີນີ້ Vincenzo Nibali ໄວ 29 ປີ ທີ່ເປັນຄົນເກາະ Sicily ທຳຄະແນນ ລວມນຳໜ້າໝູ່ ສຳຫລັບ 19 ຊ່ວງ ຂອງທັງໝົດ 21 ຊ່ວງນັ້ນ ໂດຍໄດ້ຊະນະ 4 ຊ່ວງ ແລະຖີບມາ ຮອດເສັ້ນໄຊກ່ອນໝູ່ຢູ່ຖະໜົນ ໃຫຍ່ທີ່ມີຊື່ສຽງ Champs Elysees ຂອງນະຄອນຫຼວງປາຣີ ໃນວັນອາທິດວານນີ້ ທ້າວ Nibali ມາຮອດກ່ອນ ຜູ້ທີ່ໄດ້ທີສອງ Jean-Christophe Peraud ຈາກຝຣັ່ງ ພຽງແຕ່ 7 ນາທີ ກັບ 37 ວິນາທີ ແລະລື່ນ ຊາວຝຣັ່ງອີກຜູ້ນຶ່ງ ທີ່ໄດ້ເປັນທີ 3 ນັ້ນຄືທ້າວ Thibul Pinot ນັ້ນ 8 ນາທີກັບ 15 ວິນາທີ ຊຶ່ງໝາຍຄວາມວ່າ ມີນັກຖີບຊາວຝຣັ່ງ ສອງຄົນ ໄດ້ຂຶ້ນເວທີໄຊຊະນະເປັນຄັ້ງທຳອິດ ນັບຕັ້ງແຕ່ປີ 1984 ການເເຂ່ງຂັນ ເປັນເວລາ 3 ອາທິດຂອງປີນີ້ ໄດ້ເລີ້ມຂຶ້ນດ້ວຍການແຂ່ງຖີບ 3 ຊ່ວງຢູ່ໃນປະເທດອັງກິດ ໄລຍະໄກ ກ່ວາ 3,600 ຫລັກກິໂລແມັດ Nibali ເປັນຊາວອີຕາລີຄົນທຳອິດ ທີ່ໄດ້ຄອງຕໍາແໜ່ງຜູ້ຊະນະ  ໃນຮອບ 16 ປີ ແລະເປັນພຽງຄົນທີ 6 ທີ່ໄດ້ຮັບໄຊຊະນະ ໃນການແຂ່ງຂັນທີ່ຍິ່ງໃຫຍ່ ຫຼື Grand Tour 3 ຄັ້ງ ໃນຝຣັ່ງ ອີຕາລີ ແລະສະເປນ